LĪGUMS Nr.1.9.1/38

*par Jaunā Rīgas teātra viesizrādi “Cerību ezers”*

|  |  |
| --- | --- |
| Rīgā, 2016. gada 29.aprīlī  Rēzeknē, 2016. gada 29.aprīlī |  |

**Latgales vēstniecība GORS - SIA “Austrumlatvijas koncertzāle”**, vien.reģ.Nr. 42403026217, turpmāk tekstā saukta - Koncertzāle, juridiskā adrese: Atbrīvošanas aleja 93, Rēzekne, LV – 4601, faktiskā adrese: Pils iela 4, Rēzekne, LV – 4601, bankas rekvizīti: Valsts kase Konta Nr.LV36TREL922774000200B, kods: HABALV22, valdes locekles Diānas Zirniņas personā, kas darbojas saskaņā ar Statūtiem un pilnvarojumu, no vienas puses, un

**VSIA ” Jaunais Rīgas teātris”**, vien.reģ.Nr. 40003094953, turpmāk tekstā saukts - Teātris, juridiskā adrese: Lāčplēša iela 25, Rīga LV-1011, bankas rekvizīti: Valsts Kase, kods: TRELLV22, konts Nr: LV11TREL9220570000000, valde locekles Gundegas Palmas personā, kas darbojas, pamatojoties uz statūtiem, no otras puses,

Koncertzāle un Teātris abi kopā un katrs atsevišķi, turpmāk tekstā saukti – Līdzēji/Līdzējs, noslēdz šo līgumu, par teātra viesizrādes izrādes “Cerību ezers” norisi, turpmāk tekstā saukts - Līgums, par sekojošo:

1. **Līguma priekšmets**
   1. Teātris sniedz Koncertzālei kultūras pakalpojumu – nodrošina Teātra iestudējuma **“Cerību ezers”**, turpmāk tekstā – Iestudējums, norisi Līguma 1.2.punktā minētajā laikā un 1.3.punktā minētajā vietā, turpmāk kopā - Pakalpojums.
   2. Iestudējuma norises laiks - **2016. gada 27. augustā**, plkst. 17:00.
   3. Iestudējuma norises vieta – Latgales vēstniecības GORS, Lielā zāle, Pils iela 4, Rēzekne, LV-4601.
2. **Līguma summa un maksājumi un termiņi**
   1. Kopējā Līguma summa par augstā mākslinieciskā kvalitātē sniegtu pakalpojumu ir **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, turpmāk tekstā – Līguma summa, ieskaitot visus normatīvajos aktos noteiktos nodokļu maksājumus. Saskaņā ar Pievienotās vērtības nodokļa likuma 52. panta pirmās daļas 17.punktu un otro daļu, minētā summa netiek aplikta ar pievienotās vērtības nodokli.
   2. Koncertzāle pārskaita Teātrim Līguma summu uz Teātra norādīto norēķinu kontu sekojošā kārtībā:
      1. 50% no Līguma summas jeb EUR \_\_\_\_\_\_\_\_\_\_\_\_\_\_\_\_\_\_\_\_\_ saskaņā ar Teātra piestādīto rēķinu ne vēlāk kā līdz 2016. gada 12. augustam;
      2. Atlikušo Līguma summu jeb EUR \_\_\_\_\_\_\_\_\_\_\_\_\_\_\_\_\_\_\_\_\_\_\_ Koncertzāle veic saskaņā ar Teātra piestādīto rēķinu un pamatojoties uz Telpu un savstarpēji parakstītu aprīkojuma pieņemšanas-nodošanas aktu (Līguma 2. pielikums), kā arī Iestudējuma realizācijas aktu (Līguma 3. pielikums), 5 (piecu) darba dienu laikā pēc Iestudējuma norises dienas.
3. **Koncertzāles saistības**
   1. Koncertzāle apņemas samaksāt Līguma summu Līguma 2.2.punktā minētajā kārtībā.
   2. Koncertzāle apņemas nodrošināt Iestudējuma plānošanu un realizēšanu Koncertzālē, tai skaitā**:**
      1. Iestudējuma mēģinājuma, skatuves uzbūves un publiskā izpildījuma vajadzībām, 2016. gada 27. augustā laikā no plkst. 10:00 līdz 24:00 nodrošināt Iestudējuma mēģinājuma, norises telpas un palīgtelpas (grimētavas aktieriem, telpas tehniskajam personālam, kā arī dekorāciju un rekvizītu izvietojumam), kā arī citus Iestudējuma norisei tieši nepieciešamos resursu (stacionārā gaisma, skaņu tehnika u.tml.);
      2. Koncertzāle Līguma punktā 3.2.1.minētās telpas nodod Teātra rīcībā ar pieņemšanas-nodošanas aktu (Līguma 2. pielikums).
   3. Koncertzāle nodrošina Koncertzāles ēkas komunikāciju un komunālo sistēmu, tostarp ugunsdrošības ierīču, elektrības iekārtu un citu ēkas sistēmu darbību.
   4. Koncertzāle apņemas ne vēlāk kā Iestudējuma dienā instruēt no Teātra puses atbildīgo personu par Iestudējuma telpu lietošanas noteikumiem (ugunsdrošības, evakuācijas noteikumiem u.c.) - Līguma pielikums Nr. 1.
   5. Koncertzāle ar saviem spēkiem un par saviem līdzekļiem pēc saviem ieskatiem nodrošina Teātra Iestudējuma reklāmas materiālu izvietošanu un publicitāti, t.sk. Koncertzāles mājaslapā, sociālajos tīklos, repertuāra afišās un bukletos kā arī citos reklāmas kanālos reģionā un valstī.
   6. Koncertzālei ir tiesības veikt Iestudējuma biļešu pārdošanu. Ienākumi no biļešu realizācijas ir Koncertzāles īpašums, un Koncertzāle ar šiem ienākumiem rīkojas pēc saviem ieskatiem.
   7. Koncertzāle samaksā Teātrim ar Iestudējuma publisko izpildījumu saistītos autortiesību un blakustiesību izdevumus par Iestudējumā izmantotajiem darbiem (autoratlīdzības apmērs procentuāli no Iestudējuma biļešu ieņēmumiem vai fiksēta summa):
      1. Literāru darbu izmantošana (bez AKKA/LAA starpniecības) – Vladislavs Nastavševs 2,5 %, Guna Zariņa – 1,25 %, Andris Keišs – 0,5 %, Vilis Daudziņš – 0,25%, Kaspars Znotiņš – 0,25%, Inga Alsiņa – Lasmane – 0,13%, Edgars Samītis – 0,13%;
      2. Muzikālu darbu izmantošana (ar AKKA/LAA starpniecību) – Toms Auniņš 3 %;
      3. Atlīdzība izpildītājiem un fonogrammu producentiem (ar LaIPA starpniecību) –3,80 EUR (trīs eiro un astoņdesmit centi) par vienu Iestudējuma izrādi;
   8. Koncertzāle apņemas ne vēlāk kā 5 (piecu) darba dienu laikā Iestudējuma norises dienas iesniegt Teātrim atskaiti par Iestudējuma biļešu ieņēmumiem un skatītāju skaitu, un saņemot no Teātra rēķinu par autortiesību un blakustiesību maksājumiem, atlīdzināt tos Teātrim 10 (desmit) darba dienu laikā pēc Teātra rēķina saņemšanas.
   9. Koncertzāles pilnvarotā persona Līguma operatīvo jautājumu risināšanai, kā arī Līgumā paredzētā Telpu pieņemšanas – nodošanas akta (3.2.2.p.) un Iestudējama norises akta (2.2.p.) parakstīšanai ir Mākslinieciskās un pasākumu nodaļas vadītāja Ilona Rupaine, tālruņa numurs 26119946, e-pasta adrese: ilona.rupaine@rezekne.lv.
4. **Teātra saistības**
   1. Teātris nodrošina Iestudējuma publisko izpildījumu augstā mākslinieciskā kvalitātē.
   2. Teātris apliecina, ka tam ir zināms lietošanā nodoto Koncertzāles telpu tehniskais nodrošinājums, skatītāju vietu plāns, kā arī visi citi ar telpām saistītie apstākļi, kas varētu būt būtiski Iestudējuma publiskajam izpildījumam, un Teātris apņemas šajā sakarā neizvirzīt Koncertzālei nekādas pretenzijas, izņemot gadījumus, kad Koncertzāle nebūtu izpildījusi šajā Līgumā noteiktās saistības.
   3. Teātris saviem spēkiem organizē un nodrošina Iestudējumā iesaistīto aktieru un apkalpojošā personāla (t.i., skatuves montētāju, ģērbēju, grimētāju, apgaismotāju, skaņu operatoru, rekvizitoru) piedalīšanos Iestudējumā saskaņā ar Līguma noteikumiem, kā arī dekorāciju transportēšanu no Rīgas uz Rēzekni un atpakaļ, un par saviem līdzekļiem sedz visus ar to saistītos izdevumus, tajā skaitā – transporta nomu, komandējuma izdevumus Iestudējuma nodrošināšanā iesaistītajam personālam.
   4. Teātris apņemas slēgt visus nepieciešamos līgumus ar trešajām personām, lai nodrošinātu savu Līguma saistību ievērošanu un Iestudējuma veiksmīgu norisi.
   5. Teātris nodrošina šī Līguma 3.7.punktā norādīto ar Iestudējuma publisko izpildījumu saistīto autortiesību un blakustiesību atļauju saņemšanu un samaksu, un piestāda Koncertzālei rēķinu par kopējiem ar autortiesību un blakustiesību izdevumiem saistībā ar Iestudējuma publisko izpildījumu Koncertzālē.
   6. Viesizrādes laikā Teātris apņemas ievērot Koncertzāles atbildīgās personas norādījumus par telpu lietošanas kārtību un iekšējās kārtības noteikumiem, nodrošināt saudzīgu Koncertzāles telpu, iekārtu un aprīkojuma izmantošanu, kā arī pēc Iestudējuma norises atstāt Koncertzāles telpas labā kārtībā un stāvoklī.
   7. Teātra pilnvarotā persona Līguma operatīvo jautājumu risināšanai, kā arī Līgumā paredzētā Telpu pieņemšanas - nodošanas akta (3.2.2.p.) un Iestudējama norises akta (2.2.p.) parakstīšanai ir Gunta Bajāre, tālruņa numurs 29 894 795, e-pasta adrese: [gunta@jrt.lv](mailto:gunta@jrt.lv).
5. **Līdzēju saistības**
   1. Ar šo Līgumu tiek noteikti Līdzēju savstarpējo attiecību vispārējie principi, no kuriem Līdzēji vadīsies Līguma izpildes gaitā. Atsevišķu jautājumu detalizētam risinājumam Līdzējiem ir tiesības noslēgt atsevišķus līgumus.
   2. Pildot savas saistības, Līdzēji orientējas uz mākslinieciski augstvērtīgu gala rezultāta sasniegšanu, apņemas savstarpēji abpusēji sadarboties, respektēt vienam otru, uzticēties un izrādīt maksimālu pretimnākšanu gadījumos, kas nav un nevar būt paredzēti Līgumā.
   3. Izpildot šo Līgumu, katrs Līdzējs ievēros no otra Līdzēja saņemtās informācijas, kuru varētu izmantot konkurences nolūkos, konfidencialitāti, kā arī veiks visus pasākumus, lai novērstu šādas informācijas izpaušanu citas personas.
   4. Īstenojot sadarbību atbilstoši šim Līgumam, Līdzēji uzņemas saistības un apņemas segt izdevumus Līgumā noteiktajos apmēros un kārtībā.
   5. Katrs Līdzējs apņemas neveikt nekādas darbības, kas tieši vai netieši var kaitēt otra Līdzēja prestižam un interesēm.
   6. Pēc Iestudējuma norises Līdzēji paraksta Aktu.
   7. Līdzēji apņemas godprātīgi pildīt ar šo Līgumu uzņemtās saistības. Ja kāds no Līdzējiem daļēji vai pilnībā nav izpildījis Līguma saistības, tas atlīdzina otram Līdzējiem šādas daļējas vai pilnīgas neizpildes rezultātā radušos zaudējumus.
   8. Līdzēji tiek atbrīvoti no atbildības par daļēju vai pilnīgu saistību neizpildi, ja šī neizpilde radusies ārkārtēju (nepārvaramu) apstākļu (stihisku nelaimju, vētru, plūdu u.c. apstākļu un citi ar jēdzienu *Force majeure* apzīmējamie gadījumi) citu notikumu (aktieru slimība, nelaimes gadījumi u.c.) ietekmes rezultātā, kurus Līdzēji nevarēja paredzēt, novērst, ietekmēt un par kuru rašanos nenes atbildību vai arī Latvijas Republikas Saeimas, valsts un pašvaldību kompetento iestāžu pieņemto vispārsaistošo normatīvo aktu rezultātā. Par nepārvaramas varas apstākļu iestāšanos Līdzējam nekavējoties, t.i. iespējami ātrā laikā pēc apstākļu uzzināšanas, ir jāiesniedz rakstisks pieteikums otram Līdzējam. Nepieciešamības gadījumā, atsevišķi vienojoties un ievērojot nepārvaramās varas sekas, Līdzēji nosaka saistību izpildes termiņu pagarinājumu, papildu noteikumus vai atvieglojumus.
   9. Visi strīdus jautājumi saistībā ar šo Līgumu tiek risināti sarunu ceļā, pieliekot visas pūles, lai panāktu vienošanos. Ja vienošanās nav panākama, strīdus jautājumi risināmi Latvijas Republikas normatīvajos aktos paredzētajā kārtībā.
6. **Nobeiguma noteikumi**
   1. Līgums stājas spēkā brīdī, kad to parakstījušas abi Līdzēji, un ir spēkā līdz Līdzēju savstarpējo saistību pilnīgai izpildei.
   2. Līgumu var grozīt vai papildināt tikai ar abu Līdzēju rakstisku vienošanos. Jebkura šāda vienošanās kļūst par Līguma neatņemamu sastāvdaļu.
   3. Līgums ir saistošs abiem Līdzējiem, kā arī visām tām fiziskām un juridiskām personām, kas likumīgi pārņem viņu tiesības un pienākumus. Šajā gadījumā Līgums netiek pārslēgts.
   4. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu, ar to iegūstot savu pārstāvamo vārdā Līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Līdzēju, par kura pārstāvi viņš uzdodas, tad viņš kā fiziska persona pats uzņemas visas saistības no parakstītā Līguma un atbild par to izpildi ar visu savu mantu.
   5. Katrs Līdzējs patstāvīgi veic nodokļu maksājumus LR spēkā esošo normatīvo aktu noteiktā kārtībā un nenes nekādu atbildību par otra Līdzēja saistībām šajā sakarā.
   6. Ar Līguma parakstīšanas brīdi visas iepriekšējās vienošanās attiecībā uz Līguma priekšmetu, neatkarīgi no tā, vai tās izdarītas mutiski vai rakstiski, zaudē spēku.
   7. Līgums sagatavots un parakstīts latviešu valodā uz 5 (piecām) lapām 2 (divos) vienāda juridiska spēka eksemplāros, no kuriem viens eksemplārs glabājas pie Koncertzāles, otrs – pie Teātra.
   8. Līdzēji Līgumu ir izlasījušas, piekrīt tā noteikumiem un to apliecina ar saviem parakstiem. Līgumam ir trīs pielikumi – pielikums Nr.1 *SIA “Austrumlatvijas koncertzāle” darba drošības, ugunsdrošības instrukcija*, pielikums Nr.2 *Telpu pieņemšanas-nodošanas akts,* kas ir Līguma neatņemamas sastāvdaļas un pielikums Nr. 3 *Iestudējuma realizācijas akts*

**Līdzēju rekvizīti un paraksti:**

**Koncertzāle Teātris**

|  |  |
| --- | --- |
| **SIA “Austrumlatvijas koncertzāle”**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Valdes locekle D.Zirniņa** | **VSIA “Jaunais Rīgas teātris”**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Valdes locekle G.Palma** |